**С Т А Н О В И Щ Е**

**О т** **проф. д-р Иван Гаврилов Георгиев, дм**

**Началник Торакална клиника при СБАЛО-ЕАД София**

***Научни специалности:*** Хирургия, Онкология

Специализирана болница за активнолечение по онкология-ЕАД, гр. София

**ОТНОСНО:** Конкурс за заемане на академичната длъжност „професор” в област 7. „Здравеопазване и спорт”, професионално направление 7.1. „Медицина”, научна специалност „Онкология” с шифър 03.01.46 за нуждите на Клиника по нуклеарна медицина в СБАЛО-ЕАД, обявен в ДВ, бр. 35/15.05.2015 г. и на Интернет сайта на СБАЛО-ЕАД: <http://www.sbaloncology.bg/bg/science-and-research/academic-personnel-development/profesor-onko-2015-02.html>

Становището е съставено в съответствие с ЗРАСРБ, Раздел ІІІ/Раздел ІV от ППЗРАСРБ – Условия и ред за заемане на академичната длъжност „доцент”/”професор” и Правилника за условията и реда за придобиване на научни степени и заемане на академични длъжности в СБАЛО-ЕАД.

**В така обявения конкурс, в законовоустановения срок за участие, редовни документи е подал и е допуснат само един кандидат** – **доц. д-р Антония Денчева Цоневска-Балчева, дм.**

Всички материали на кандидата са представени съгласно изискванията на Правилника за условията и реда за придобиване на научни степени и заемане на академични длъжности в СБАЛО-ЕАД.

**БИОГРАФИЧНИ ДАННИ**

Доц. Цоневска е родена през 1959 г. в гр Пловдив.Тя е омъжена е и има две деца. През 1983 г завършва медицина в МА- София.От 1986 г. работи в областта на нуклеарна медицина, като 1991 г. придобива специалност „медицинска радиология” и „онкология” през 2001 г. През 1998 г. защитава успешно дисертация за придобиване на образовеателната и научна степен „Доктор” по научната специалност „медицинска радиология и рентгенология”. В СБАЛО работи от 1998 г. (постъпва с конкурс за научен сътрудник) През 2006 г. се хабилитира. В момента тя е Началник отделение и ВИД Началник клиника по нуклеарна медицина. Владее перфектно английски и руски език. Притежава отлични компютърни познания.

Тя е член на Научния съвет при СБАЛО ЕАД, член на редакционния съвет на списание Рентгенология и радиология, член на Експертната комисия на ИАЛ по радиофармацевтици и член на Работната група по провеждане на клинични изпитвания към СБАЛО-ЕАД.

Доц. Цоневска е член на Европейската асоциация по нуклеарна медицина (EANM) и е Национален делегат към нея. Тя членува в Европейското общество по медицинска онкология (ESMO) и Българската асоциащия по радиология (БАР) и е замесник председатал на Дружеството по нуклеарна медицина. Член е на Интернационалното кардиологично общество. Тя е взела участвие в множество курсове и специализаци в страната и чужбина-представен е списък на тези специализации.

**УЧЕБНО-ПРЕПОДАВАТЕЛСКА И НАУЧНА ДЕЙНОСТ**

Представени са документи за преподавателската дейност на доц.Цоневска - 90 академични часа годишно със студенти в СУ „Климент Охридски” и 160 академични часа годишно по линия на СДО, обучение на студенти от Медицински колеж „Йорданка Филаретова„ , както и обучение на лекари специализанти по нуклеарна медицина.

Доц. Цоневска има участие в 4 научни журита за придобиване на научни степени и научни звания.

Доц. д-р Антония Цоневска защитава дисертация за придобиване на образователната и научна степен „Доктор” през 1997 г. и се хабилитира като „Доцент през 2006 г.

За участие в настоящия конкурс тя представя 161 публикации общо, като 33 са публикувани след получаване на научното звание „Доцент”.

В табличен вид тя се представя така:

Публикации в чуждестранни списания 8

Публикации в страната 20

Участие в монографии 5 глави в 3 монографии

Участие в научни форуми в чужбина 22

-от тях с IF 21

Участие в научни форуми в страната 22

От тях с резюмета 16

Представени са два документа от Националния център за информация и документация:

1. За импакт фактор на списаанията с публикации на доц. д-р А.Цоневска 24 списания с **общ IF 74.205**

2. На списанията с цитирания публикациите на доц. д-р А. Цоневска инексирани с импакт фактор 15 броя

Представена е справка от Централната медицинска библиотека към МУ София за:

-Издирени български цитирания 456, като са изключени самоцитиранията

-На база данни Scopus са открити 18 цитирания

-На база данни Web of Knowledge са открити 17 цитирания

-В други чуждестранни източници са открити 7 цитирания

Доц. Цоневска ръководи или участвува в разработването на два международни и три наши научни проекта.

Научните разработки и публикуваните резултати на доц. Цоневска бих а могли да бъдат обединени следните два раздела:

1. Нуклеарна кардиология и онкокардиология.

Приложен е оригинален метод за изследване на миокардната перфузия чрез усилване с нитропрепарати, който е с по-висока чувствителност и специфичност. Изследвани са болни с коронарографски доказана исхемична болест на сърцето и лявокамерна дисфункция чрез миокардна перфузионна сцинтиграфия, синхронизирана с ЕКГ. Това дава възможност за едвовременно изследване на миокардната перфузия и устанавяване функцията на лявокамерния миокард. Използвана е миокардна сцинтиграфия, синхронозирана с ЕКГ за устанавяване на перфузионни дефекти и нарушение на диастолната функция на болни лекувани с антрациклини, при което могат да се откриват ранни кардиотоксични ефекти ,когато е възможна корекция и обратимост на промените. Доказано е че миокардната перфузионна сцинитиграфиая е подходящ метод за ранно откриване на субклинични миокардни увреждания от лъчетерапията при болни с левостранен карцином на млечната жлеза и намаляване на тежките сърдечни увреждания.

1. Нуклеарна онкология

Създадена е диагностична схема за следоперативното проследяване на болните с диференциран карцином на щитовидната жлеза чрез оценка на сцинтиграфията с радиоактивен йод, изследването на тиреоглобулина и тиреоглобулиновите антитела. Използването на SPECT-СТ подобрява стадирането и дава възможност за прецизно определяне на лечебната доза радиоактивен йод. При негативна целотелесна сцинтиграфия с 131 йод и повишен тиреоглобулин комбинирането с 99мТсМІВІ сцинтиграфия повишава диагностичнанта чувствителност и специфичност както на локални рецидиви, така и на далечните метастази.

При карциноми на млечната жлеза са сравнени диагностичните възможности на неспецифичните туморотропни радиофармацевтици 99мТсМІВІ и 99мТеtrafosmin при което се получава по добра чувствителност (MIBI) и по- добра специфичност (tetrafosmin). Сцинтимамографията в режим на SPECT СТ подобрява възможностите за визуализиране и точна локализация на първичния тумор, състоянието на лимфните възли и белия дроб. Чувствителността на СМГ при тази комбинация за първичния тумор е 95.8%,а специфичността е 84%. За регионалните лимфни възли тези показатели са съответно 95 и 80%. При негативна мамаграфия този метод е втория по избор.

Диагностика и проследяване на Ходжкинов и Неходжкинов лимфом. Тук не мога да предоставя обективна оценка на приносите и ще се съобразя с мнението на специалиста в тази област.

Диагностика и проследяване на метастатичната костна болест. При режим на SPECT CT се препоръчва провеждане на костна сцинтиграфия за стадиране на новооткрити болни с простатен карцином при Глисон скор >5 и ПСА >15. Костната сцинтиграфия може да се използва като обективен критерии за оценка ефекта от лечение на костни метастази с бифосфонати.То тябва да се проведе 6 месеца след започване на лечението. Провеждането на предоперативна костна сциниграфия при напреднал карциномен процес на млечната жлеза до голяма степен определя оперативното поведение.

Диагностициране и картиране на сентинилни лимфни възли при болни от карциним на млечната жлеза и меланом, които метастазират предимно по лимфогенен път. Установена е висока чувствителност на метода: при мамакарциномите 86% и при меланом 100%. Разработен е алогаритъм за сентинелна лимфосцинтиграфия при вагинални и колоректални тумори.

Доказване на нефротоксичност и пулмотоксичност като странични усложнения на протувотуморната терапия. Глумерулната филтрационна скорост е ранен показател за нефротоксичност при това лечение, когато измененията са възвратими след спиране на лечението. Белодробната перфузионна сцинтиграфия е подобен показател за откриване на белодробна фиброза.

**ЗАКЛЮЧЕНИЕ**

От представените научни трудове, инпакт фактори и цитирания, както и пълното покриване изискванията на Правилника на СБАЛО-ЕАД за приложение на ЗРАСРБ за придобиване на академичната длъжност „Професор”, считам че доц. д-р Антония Цоневска напълно отговаря на тези критери и убедено препоръчвам на Научното жури да предложи на Научния съвет при СБАЛО-ЕАД да присъди на доц. д-р Антония Денчева Цоневска-Белчева, дм академичната длъжност „ПРОФЕСОР”.

06.08.2015 г.

София

Проф. д-р Иван Гаврилов, дм